《圯上仙踪送吏部黄侍郎弟叔衡南归》
明代·程敏政

下邳城东沂水流，水中圯桥春复秋。何物老翁有奇术，乃此折复张留侯。

往事悠悠已千载，履迹宁随浪纹改。莫推授受不可当，太息无人继风采。

侯官才人黄叔衡，家居不出多史评。文章伯氏今少宰，远省到京无限情。

雁声催人难久住，风雨萧萧复南去。水边大石堪舣舟，予固应知赋长句。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。